google/wiki40b huggingface dataset:
Kunstig innsjø

Reguleringsmagasin

De største kunstige innsjøene er laget for å fungere som reguleringsmagasin for vannkraftverk. Disse er laget ved sette opp en demning i en elv eller eksisterende innsjø. Ved å kunne tære på vannet i magasinet får vannkraftverket stabil vannforsyning også i tider med lite tilsig i magasinet. Slike kunstige innsjøer har vært gjenstand for heftig debatt i Norge og andre land, blant annet på grunn av problemer for fisken, ødeleggelse av beitemark og boligområder, generelle estetiske hensyn med mere.
I tidligere tider, før elektrisk kraft ble vanlig, ble kunstige innsjøer laget for å fungere som vannmagasin for sagbruk, pumper og annet mekanisk utstyr som var drevet av vannkraft. I området rundt Kongsberg finnes rundt 70 kunstige dammer som ble laget på 1600- og 1700-tallet i forbindelse med gruvedriften i området.

Isdammer

Isdammer er dammer som ble laget for å kunne skaffe is til isskap, som ble brukt før det moderne kjøleskapet kom. Når isen på isdammen frøs om vinteren, ble den skåret i store blokker med sag. Noe av isen ble distribuert rundt, mens noe ble oppbevart på lager slik en kunne få is til langt ut på sommeren. Før salg ble de store blokkene skåret i mindre blokker som passet inn i isskap. Det var ikke bare isdammer som ble brukt til å skaffe slik is – naturlige innsjøer ble òg brukt der det fantes slike. Det var ikke lenger behov for isdammene etter at det elektriske kjøleskapet kom på 1950-tallet, og mange isdammer grodde igjen. Nå for tiden forsøker man å verne isdammene samt å gjenskape noen av de gjengrodde dammene ettersom man anser disse for å ha kulturhistorisk verdi.
Den offisielle betegnelsen på denne næringen var isdrift.

Hagedammer og pryddammer

Mindre innsjøer som hagedammer eller pryddammer er blitt laget for estetikkens skyld. Slike finnes i Norge, men det er mer vanlig lenger sør i Europa i tilknytning til herskapelig boliger.

«Naturlige» kunstige innsjøer

Enkelte innsjøer og dammer er laget for å verne dyre- og plantelivet i et område. Dette gjelder spesielt i forbindelse med naturlige innsjøer som har grodd igjen eller er i ferd med å gro igjen. Når en slik innsjø er verdifull for dyre- og plantelivet har en flere steder gjenopprettet eller utvidet innsjøen for å verne om livet i tilknytning til den. I slike tilfeller forsøker en å gi innsjøen et så naturlig preg som mulig.
Slieve Donard

Slieve Donard er et fjell i County Down i Nord-Irland. Toppen er 849 moh. Det er en del av Mournefjellene og den høyeste toppen i provinsen Ulster. Det er det 19. høyeste fjellet i Irland. Slieve Donard ligger nær byen Newcastle på østkysten av County Down.
Larry Welz

Liv og karriere

I 1969 ble Welz' serier utgitt i Yellow Dog, et tegneseriehefte i form av en tabloidavis, som ble utgitt av Print Mint i Berkeley i California. En ikke komplett liste av tegneseriehefter fra området viser at hans serier også ble trykket i San Francisco Comic Book, Captain Guts, Funnybook, Bakersfield Kountry Komics, og American Flyer Funnies.
Tegneseriefiguren Cherry utviklet seg fra tidlige prototyper i serieheftene Funnybook og Bakersfield Kountry Komics og utkom første gang 1982. Cherry var en ung, blond og frilynt kvinne og ble raskt hans mest kjente og kommersielt vellykte serie. Det har blitt 22 hefter og rekke boksamlinger, plakater, stickers og selv noen som har benyttet figuren som tatovering.
Welz har samarbeidet med en rekke andre velkjente tegnere og forfattere på serieprosjekter i årenes løp, blant annet Mark Bodé (sønn av Vaughn Bodé), Neil Gaiman, og Larry Todd.
Etter å ha bodd mange år i området San Francisco flyttet Welz og hans hustru Sharon til Roswell i New Mexico, hvor han fortsatt med å tegne serier og gjøre kommersielle tegninger. Hans andre store prosjekt, som han kaller det, er ufomystikken knyttet til Roswell. Sammen med Sharon er han med i den store kunstinstallasjonen «Rowwell Space Walk», bestående blant annet av blant annet svart lys tilknyttet «reiser gjennom tid og rom, følger framtiden fra fortiden inn i ytre verdensrom og hinsides.»
Ferjesambandet Kvanne–Rykkjem

Kvanne–Rykkjem er et fergesamband på fylkesvei 670 over Stangvikfjorden på Nordmøre, mellom Kvanne ferjekai i Surnadal og Rykkjem ferjekai i Sunndal. Strekningen drives av Fjord1.
Overfartstiden er 10 minutter, den blir betjent av MF «Solnør», med 34 avganger daglig i hver retning om hverdagen. 2014 var årsdøgntrafikken 445 kjøretøyer.
Victor Ferreyra

Landslaget

Victor Ferreyra spilte 2 landskamper for Argentinas herrelandslag.
Abkhasias flagg

Abkhasias flagg er flagget til den delvis anerkjente republikken Abkhasia. Flagget blei offsielt antatt 23. juli 1992. Det har fire grønne og tre hvite horisontale striper. I kantonen er det et rødt felt med banneret til det tidligere Kongedømmet Abkhasia, som består av ei åpen, hvit hånd med sju hvite stjerner i en halvsirkel over. Hånda betyr «Hei, venner! Stopp, fiender!». Stjernene har blitt omtolka til å representere landets sju historiske regioner: Sadzen, Bzyp, Gumaa, Abzhywa, Samurzaqan, Dal-Tsabal og Pskhuy-Aibga.
Takuma Sugano

Karriere

Takuma Sugano startet sin profesjonelle karriere i JEF United Ichihara i 1999. Han har også spilt for Ventforet Kofu og Shonan Bellmare.
Lavazza

Historie

Selskapets grunnlegger kjøpte i 1895 en liten kolonialbutikk, Paissa Olivero, i det gamle kommersielle distriktet i Torino. Kjøpet kostet ham 26 000 lire, hvilket tilsvarte omkring 20 amerikanske dollar etter datidens verdi. 
Det var på den tiden vanlig å drive både produksjon og utsalg i kaffebutikkene. Kaffebønnene ble kjøpt inn rå, og så ristet og blandet etter kundenes ønsker. Luigi Lavazza fant dette interessant, og hadde allerede vist at han var en dyktig kaffeblander. Selskapet vokste jevnt, og i 1910 utvidet de til grossistsalg. Under første verdenskrig sluttet hans tre sønner Mario, Beppe og Pericle seg til selskapet. De solgte på denne tiden fortsatt andre varer i tillegg til kaffe. 
I 1927 ble det moderne Luigi Lavazza S.p.A. organisert. Etter Folkeforbundets økonomiske sanksjoner mot Italia og utbruddet av andre verdenskrig valgte selskapet å fokusere kun på kaffeproduksjon. Omsetningen nådde på det tidspunkt tusen tonn i året. 
Luigi Lavazza trakk seg tilbake i 1936, og overlot selskapet til sine sønner. Det er fortsatt i slektens eie, pr. 2006 i fjerde generasjon. Det er den desiderte største kaffeprodusenten i Italia, med omkring 45 % markedsandel i 2004, og selger til mer enn 60 land.
Manske runesteiner

Manske runesteiner ble gjort av den norrøne befolkningen på Man i løpet av den tiden som kalles for vikingtiden, eller middelalderen, hovedsakelig i tiden mellom 900- og 1000-tallet, og til dels inn på 1100-tallet. Til tross for Mans relative lille størrelse utmerker øya seg med mange runesteiner. I henhold til opptelling fra 1983 var det blitt bevart så mange som 26 steiner på Man. Til sammenligning er det funnet 33 i hele Norge. En årsak til forskjellen kan være at den norske tradisjonen var å gjøre utskjæringer og skulpturering i tre, noe stavkirkene vitner om, mens de norrøne innflytterne på Man kom i kontakt med og ble påvirket av den eksisterende lokale keltiske tradisjonen med å reise utskårne høykors, en tradisjon som går tilbake til 500-tallet og med innflytelse fra Irland.
På Man har høykors tjente som gravmarkeringer og minnesteiner. Til dags dato har det blitt funnet 204 dekorerte steiner fra tidlig middelalder på Man, noe som representerer den største konsentrasjonen av slike steiner i denne perioden. Det store flertallet av disse har blitt bevart i kirker og på kirkegårder, «cross shelters», i det sognet hvor de opprinnelig ble satt opp. Avstøpningskopier av alle steinene blir oppbevart i Manx Museum og danner der en uvurderlig referansesamling. Hver enn steinene blir oppbevart blir de behandlet som oldtidsmonumenter og er som det under beskyttelse og administrert av Manx National Heritage.
For steiner og steinkors av norrøn opprinnelse har kirken på Man ikke fordømt disse som hedenske, men isteden har de oppmuntret nedtegnelsen av folk for kristne hensikter. Den mest vanlige formel som går igjen på hele 16 steiner er følgende «N ... satte opp dette korset til minne av M», men det er også en stein som ble reist til gagne for den som risset runene.
Manske runesteiner er følgelig tilsvarende med de som er funnet i Norge, men hvor en norsk runestein blir kalt for en «stein» med inskripsjoner, selv om de også har form som et kors, er runesteiner som er blitt reist på De britiske øyer kalt for «kors». Det finnes også to steinplater med angelsaksiske runer ved Maughold. I listen nedenunder er det gitt en oversettelse der hvor det er mulig, og norrøne navn er gjengitt med tilsvarende moderne norske der hvor det også er mulig.
Fotball under Middelhavslekene 1983

Fotball under Middelhavslekene 1983. Fotball var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var niende gangen som fotball var med på programmet under Middelhavslekene. Det var kun en turnering for menn, fire lag deltok.
PH-Lampe

PH-lamper kalles lampene som ble designet av den danske arkitekten Poul Henningsen. Felles for mange av dem er at de har mange skjermer, vanligvis mellom 3 og 8. Skjermsystemet er utarbeidet ut i fra matematiske beregninger av hvordan lyset reflekteres. Skjermene er oftest laget av metall eller hvitt (evt. farget) glass.
PH-lamper produseres av Louis Poulsen, som har rettighetene til dem i Danmark.
PH-lampen er tatt opp i Danmarks kulturkanon.
Ederson Moraes

Landslaget

Han ble tatt ut i Brasils tropp til VM i fotball 2018 i Russland.
Australian Open 1983

Australian Open 1983
Grundel

Grundel

Den nye båttypen som hadde blitt utviklet i Aalsmeer i løpet av 1800-tallet, minnet om punterbåten med innesvingende ripebord, flatt bunn, spissgattet skrog og en mast for spriseil, luggerseil eller gaffelseil. Men til forskjell fra punterbåten er den overhengende baugen skarpt med spring og et arrangement med løftinger forut og akterover på den åpne båten. Akterstevnen kan være kuttet øverst opp så et mindre akterspeil mot stevnroret ble dannet.
På de større varianter var det satt inn halvdekk mot stevnene, og visse fiskebåter kunne ha en brønn for frakt av levende fisk midtskips etter fangsten. Mindre båter hadde bare et sidesverd for å hindre drift under seilas, de større hadde to sidesverder, et på hver side som kunne senkes på lesiden.
Flere varianter av denne båten hadde blitt utviklet, blant annet som rekreasjonsbåter under betegnelsen grundeljacht, som var meget populært med en kabin midtskips mot masten som står forrest i forskipet. Den hadde blitt videreutviklet inn i en motorbåt i nyere tid, erstattet både gaffelseilet og årene. Grundelbåten og grundeljachten normalt er oppgitt til mellom 5,0 og 6,5 meter lengde og 1,75 meter bredde samt dypgang på 0,7 meter.

Zaanse gondel

En lokal variant av grundelbåten var utviklet i Zaandam nordvest for Amsterdam med forskjellige utseende, blant annet hadde man lavere fribord, skarpere spring på forskipet og ovalformet sidesverd. I motsetning til grundelbåten var masten flyttet akterut, og kunne ha to forseil festet mellom masten og baugspydet. 
Omtrent 5,8 meter langt og 1,8 meter bredt med kjøllengde på 4,0 meter samt dypgang på 1,0 meter.

Zeegrundel

En nyere variant som var utviklet i 1964 som en ny yacht, var utviklet for ferdsel på innsjøer og havet med større dimensjoner enn normalt, mellom 7 og 9 meter i lengde med 7,5 meter som normen samt 2,8 meter i bredde og 0,9 meter i dypgang. Det har et rommerlig akterstevn i firkantet form, to slanke sidesverder som kan senkes på lessiden, åpen styreposisjon eller cockpit, kabin midtskips og mast med luggerseil samt et par forseil.
Gass

Termodynamisk beskrivelse

Gass betyr kaos. 
Den enkleste matematiske modellen for en gass får vi ved å se bort fra all vekselvirkning mellom bestanddelene i gassen.  Likningen for en slik ideell gass kan skrives: 
 , 
der p er trykket, V er volumet, n er stoffmengden, R er den molare gasskonstanten og T er absolutt temperatur.
Den ideelle gasslikningen gir en tilfredsstillende beskrivelse av reelle gasser for lave trykk og høye temperaturer.  Ved romtemperatur og en atmosfæres trykk er den tilstrekkelig for de fleste formål.
En modell som tar hensyn til vekselvirkning mellom bestanddelene i gassen er Van der Waals tilstandslikning.  Denne gir en bedre beskrivelse av reelle gasser ved høyt trykk og lave temperaturer.
Avhengig av type atomer som er bundet sammen i molekyler og omgivelsenes temperatur og trykk, vil reelle gasser i tillegg ha ha spesielle kjemiske egenskaper.
Valter

Etymologi

Valter og Walter er har opprinnelse i gammelhøytyske waltan, «herske», og heri, «kriger, hær». 
Valtteri er en finsk form av navnet.
Merk at det islandske navnet Valtýr har en annen opprinnelse.
Rådet for folkemusikk og folkedans

Rådet for folkemusikk og folkedans (Rff) er en norsk sjølvstendig institusjon organisert som en stiftelse. 
Rådet ble stiftet av Norsk kulturråd i 1972. Rff-sentret er rådet sitt utøvende organ og er tilskuddsinstitusjon under Kulturdepartementet. Rff har siden 1993 delt ut en årlig pris, Rff-prisen, til en person som har gjort en ekstraordinær innsats på områdene folkemusikk og/eller folkedans. Rff-prisen er på kr 
10000 og en plakett med Rff sin logo i stein. Rff-sentret er samlokalisert med NTNU, og flere av de ansatte er også ansatt ved NTNU.
2008 Vant Elias Blanc majorfredspris, for sitt arbeid med og fremme tatere.
Carmen Franco

Biografi

Hun fikk en rekke tilnavn i barndommen og ungdomsårene, som «Nenuca», «Carmelilla», «Carmencita», «Cotota» og «Morita».

Ekteskap

Den 10. april 1950 giftet hun seg i El Pardo med Cristóbal Martínez-Bordiú, 10. marki av Villaverde (1. august 1922–4. februar 1998). Villaverde var en ledende kirurg. I 1968 foretok han den aller første hjertetransplantasjonen i Spania.
De fikk syv barn, hvorav den eldste datteren, María del Carmen Martínez-Bordiú y Franco, giftet seg i 1972 med Spanias ambassadør i Stockholm, prins Alfonso de Borbón y Dampierre, hertug av Cadiz, pretendent til Frankrikes trone.

Etter farens død i 1975

Etter sin fars død i 1975 ble hun av Spanias kong Juan Carlos opphøyd til hertuginne med tittelen Duquesa de Franco (hertuginne av Franco).
Franco ledet stiftelsen Fundación Nacional Francisco Franco. Den ble til stadighet beskyldt for å rosemale perioden da hennes far hersket i Spania. I 2008 utga journalisten Jesús Palacios og den amerikanske historieprofessoren Stanley G. Payne en biografi om Francisco Franco basert på datterens fortelling. Hun beskrev der sin far som en varm person, og mot makttiltakene han tok i bruk fortalte hun at «han snakket ikke om dette hjemme». Franco omtales som «Generalísimo» eller som «Statsoverhodet», som var intelligent og moderat, en modig og katolsk mann som etablerte «et autoritært, men ikke et totalitært» styre.
Franco ble en sentral identifikasjonsfigur for tilhengerne av den såkalte franquismo. Hvert år den 20. november (20-N), på Francisco Francos dødsdag, var hun æresgjest på markeringer arrangert av frankistene med tusener av deltakere i den underjordiske basilikaen i Valle de los Caídos.
Franco og hennes stiftelse har regelmessig blitt utsatt for kritikk. Den har gjerne fremstilt militærkuppet under den spanske borgerkrig som «bevæpnet borgerkrig» og «legitim nasjonal folkereisning». Den fikk ikke desto mindre statstilskudd under regjeringen José María Aznar frem til 2004 av det spanske departement for utdannelse, kultur og sport, med begrunnelsen at stiftelsen ikke var kommersiell og arkiverte Francos private dokumenter. Opposisjonen var uenig i dette.

Biografi

Jesús Palacios og Stanley G. Payne: Franco, mi padre. Testimonio de Carmen Franco, la hija del Caudillo, La Esfera de los Libros, 2008, ISBN 978-84-9734-783-9.
Frédéric Bastiat

Bakgrunn

Frédéric Bastiat far, Pierre Bastiat, var en fremstående forretningsmann i Bayonne. Moren døde i 1808 da Frédéric var fem år gammel. Snart etter flyttet faren inn i landet til Mugron, og Frédéric fulgte kort tid etter. Bastiat-godset i Mugron var blitt ervervet under den franske revolusjon og hadde tidligere tilhørt markgreven av Poyanne. Pierre Bastiat døde i 1810, og dermed var Frédéric helt foreldreløs.
Han arbeidet i onkelens forretning fra 1818 til 1825, da han overtok farens gårdsbruk.

Økonom

På denne tiden fikk han så anledning til å studere verkene av blant annet Adam Smith og Jean-Baptiste Say.
Han mente at statens eneste legitime oppgave skulle være å forsvare det enkelte menneskets liv, frihet og eiendom, og synliggjorde faren for at staten som institusjon kunne bli enkeltmenneskets verste overgriper og fiende.
Han mente at enhver statlig regulering var negativ, og i den lange artikkelen «Hva man ser – og hva man ikke ser» viser han eksempler på at reguleringer med et godt motiv (hva man ser) får negative motreaksjoner som mere enn oppveier de gode fortsetter med reguleringen (hva man ikke ser) .
Ut fra den samme filosofien var han også en sterk forkjemper av frihandel. Også på Bastiats tid var det krefter i de enkelte land som kjempet for handelsrestriksjoner for å beskytte de innenlandske produsenter. Et godt eksempel på Bastiats enkle uttrykksmåte finner man i essaysamlingen Sophismes économiques (1845) (på engelsk kjent som Candlemakers' petition). Dette satiriske skriftet fremstår som en klage fra franske produsenter av oljelamper og stearinlys til staten om det de oppfatter som «uhørt billig konkurranse». De ber om at staten må innføre en lov som forbyr alle vinduer og åpninger i hus som slipper inn lys. Konkurrenten var nemlig solen.
Slik demonstrerte Bastiat det absurde i handelsrestriksjoner.
Bastiat forfattet også skriftet «Loven», opprinnelig utgitt som pamflett i 1850, samme året som han døde.
Bastiats teorier fikk en unik anledning til å vise sin styrke i erfaringene fra forbudstiden.
Jardín Dr. Ignacio Chávez

Jardín Dr. Ignacio Chávez er en park i Colonia Roma i Mexico by. Den befinner seg langs Avenida Cuauhtémoc, skrått ovafor Jardín Alexander Pushkin. Sentralt i parken er det et platå med ei fontene og en liten byste av Dr. Teodoro Cesarman. Parken har også et lite område med trær og en lekeplass. I helgene er det antikvitetsmarked i parken.
Parken er oppkalt etter den meksikanske kirurgen Ignacio Chávez Sánchez.
Mummipappa

Mummipappa er en av figurene i Tove Janssons ni bøker om Mummitrollet, utgitt fra 1945 til 1970. Han er faren til Mummitrollet, og han er gift med Mummimamma; de tre utgjør Mummiuniversets sentrale kjernefamilie.
Han er barnslig og eventyrlysten, men liker også å være familiens overhode. Han er også filosofisk anlagt, er «den personifiserte mannlige selvfølelse og alltid opptatt med viktige ting.»
Hele mummifamilien er bygget på inntrykk fra forfatterens egen familie, og de rollene foreldrene hadde i familien: «Mummimamma holder familien sammen og gir aldri opp, mens Mummipappa er bohem og går sine egne veier.»

I de enkelte bøkene

I Mummipappa på eventyr (1950) er det meste av handlingen lagt til Mummipappas barndom og bakgrunn. Han ble funnet i en kurv utenfor et barnehjem, og vokste opp der, inntil han rømte.
I Det usynlige barnet (1963) er det en novelle, «Hatifnattenes hemmelighet», som peker tilbake til den første boka, Småtrollene og den store oversvømmelsen (1945). I novellen forklares det hvorfor faren hadde blitt borte i den første boka: på grunn av krigen mellom de røde og de hvite.
Pappaen og havet (1965) er bygget rundt Mummipappas følelse av å være overflødig og unyttig. Han har det for godt, forlater sitt lille lekefyrtårn, og reiser ut for å betjene et stort, ekte fyrtårn. Romanen skildrer en gryende uenighet mellom mummipappa og mummimamma som ikke finnes i de tidligere bøkene; og den «handlar om en familj under påverkan, där tilvaron krackelerar för alla familjemedlemmarna.»
F (lokomotiv)

Lokomotivets historie

På 1930-tallet ble standarden på den Västra stambanan mellom Stockholm og Göteborg forbedret slik at den høyeste hastigheten ble økt til 120 km/t. På den tiden hadde ikke SJ lokomotiver som kunne nå denne hastigheten, og derfor startet et intensivt arbeid med å konstruere et hurtig lokomotiv i samarbeid med ASEA. Alternativene var enten den utprøvde koppelstangsdriften eller de nyere rammeverk– og boggielokomotivene. SJ valgte å bestille tre rammeverkslokomotiver de kunne teste ut med akselrekkefølgen 1'Do1', som vil si at lokomotivet hadde fire drivhjul. Av utseende var F-lokomotivet så å si identisk med typen D, bortsett fra koppelstengene og den helsveisede lokomotivkassen.
De tre prøvelokene som ble levert i 1942 hadde ulike typer kraftoverføringer og løpeakselkonstruksjoner for testing. Etter at prøvene var overstått ble ytterligere 21 lokomotiver levert utover på 1940-tallet. Disse skilte seg ut ved at de blant annet fikk bare to frontruter til førerkabinen istedenfor de opprinnelige tre. De tre første prøvelokomotivene ble i ettertid bygget om slik at de ble like de seneste leveringene.
Lokomotivene av litteraet F ble satt inn i hurtige fjerntog på strekningen mellom Malmö og Stockholm, mellom Malmö og Göteborg, mellom Stockholm og Göteborg samt mellom Stockholm og Oslo. Da Rc–lokomotivene kom på slutten av 1960-tallet og utover på 1970-tallet ble flertallet av disse flyttet til blant annet Ostkustbanan og strekningen mellom Göteborg og Kalmar. I perioden mellom 1978 og 1983 ble de fleste lok av typen F utrangert og skrapet. Den siste regulære trafikken med denne typen var i lokaltog i Stockholmsområdet. I den samme perioden ble det også vedtatt å senke topphastigheten fra 135 km/t til 100 km/t etter gjentatt kritikk fra lokførerne mot lokomotivets dårlige gangegenskaper i sporet. Av totalt 24 produserte lokomotiver ble kun tre stk bevart hos jernbaneinstitusjoner i Sverige.
Maltas geografi

Klima

Klimaet er et typisk middelhavsklima med milde, regnfulle vintre og hete, tørre somre. Vekstsesongen blir egentlig aldri avbrutt, selv om uvanlig kaldt vær om vinteren av og til setter veksten tilbake midlertidig. Mye vegetasjon tørker også inn om sommeren. Vannforsyning er et problem for Malta, siden sommeren er helt tørr, akkurat når vannforbruket er høyest. Vinterregnet faller også ofte som kraftige byger, og vannet renner da ut i havet i stedet for å gjennomtrekke jorda.
Den laveste temperaturen noen sinne ble registrert i januar 1905 med 1,1 ºC. Den høyeste temperaturen noen gang er på 43,8 ºC i august 1999. Snø er så godt som ukjent på Malta, men det ble registrert snøflak i luften i februar 1895, januar 1905 og mars 1949.
I januar 2007 valgte International Living Malta som det landet med best klima i hele verden.
Natt til onsdag den 8. februar 2012 snødde det for første gang siden 1960-tallet.
Coaching

Coaching er veiledning, motivering, læring og trening av personell, hvor de trenede er selvstendige individer som tar bevisste veivalg og gjennomgår faglig og personlig utvikling.

Historikk

Begrepet «coaching» oppsto i England ved universitet på midten av 1800-tallet.
Navnet stammer fra multitasking evner assosiert med å kontrollere team fra en heste-sulky. Ordet kommer fra fransk; Coche (vogn) som henleder på at teknikken skal være et verktøy som bringer oss videre mot et mål.
På 1880-tallet hadde amerikanske college idrettslag—i tillegg til managere -- coacher. En gang på 1900-tallet oppsto også non-sporting coacher: non-eksperter i spesifikke tekniske fag til sine klienter, men som likevel kunne tilby generelle råd som kunne gi motivasjon eller inspirasjon.
Tennisspilleren Tim Gallway tilpasset metoden til moderne forhold i en trenerbok. En av Gallways studenter brakte prinsippene videre til Europa med en trenerbok
Tuddal

Tuddal er ei bygd i Hjartdal kommune i Telemark. Tuddal ligger sør for Rjukan og ved foten av Gaustatoppen.

Navnet

Navnet har vært skrevet «Tuptdalr», og har muligens sitt opphav i «tuft/tomt»